Batine Tumenggung Jayanegara sedhih banget, jalaran Kyai Rajegwesi iku gurune kang tresna marang siswane, mangka wis dungkap sepuh, sarta bakal ninggalake padhepokan. Trenyuh banget atine lan rada bingung antuk dhawuh, “Apa ana manungsa didhawuhi ngetutake kewan?”, jrening batin. Nanging kabeh mau pancen sajak ana kang wigati, mula kabeh dhawuhe bakal ditindakake. Luwih-luwih dhawuhe guru.